Publication: Magyar Közlöny
Issue: MK-2004-28 (Year: 2004, Number: 28)
Era: 2004-2010
Section: az azt módosító 2001. évi LXXXIII. törvény (a továbbiakban: Pmt.) végrehajtásának érdekében — az anonim betétek és letétek megszûnésének figyelése.
Paragraph Index: 709

2. A külön rendeletben szabályozott országokhoz kapcsolódó kockázatok tõkekövetelményének kiszámítását itt kell részletezni. A 2. Országkockázati tõkekövetelmény sorban a jogszabály által elõírtak szerinti és a szavatoló számítása során levonandó tõkekövetelmény összegét kell feltüntetni. A 21. sorban az összes országkockázat-vállalást nettó értéken kell kimutatni. A jogszabályban meghatározott kivételeket a rendeletben megfogalmazottak szerint a 22.1—22.3 sorokban kell részletezni. A 23. Nettó kockázatvállalás sorban az összes kockázatnak és a kivétel alá tartozó állományoknak azt a különbségét kell nettó értéken szerepeltetni, amelyhez a rendeletben meghatározottak szerint tõkekövetelményt kell állítani. A 24.1 Tõkekövetelmény a tõkealap alatt sorban a rendelet által megfogalmazott határérték és a tõkealap (a prudenciális elõírások számítási alapját képezõ szavatoló tõke) közötti kockázatokhoz tartozó tõkekövetelmények összegét kell feltüntetni. A 24.2 Tõkekövetelmény a tõkealap felett sorban a hitelintézet tõkealapját (a prudenciális elõírások számítási alapját képezõ szavatoló tõke) meghaladó kockázatokhoz tartozó tõkekövetelmények összegét kell szerepeltetni.

Source: https://magyarkozlony.hu/hivatalos-lapok/8a0bfd17b17f3ed02d63326465fd113dfdf9c0d7/dokumentumok/9c1a95970f46156eb72fa2050d31b5f9e3556fe5/letoltes